stanford-oval/wikipedia huggingface dataset:
דניאל פרץ (2000)
הערות שוליים

↑  יניב טוכמן‏, דניאל פרץ חתם לשלוש שנים נוספות במכבי תל אביב: "מגשים חלום", באתר וואלה, 12 בספטמבר 2021
↑  יניב טוכמן‏, "המושאלים ירצו להוכיח דווקא מול מכבי תל אביב": בית"ר תל אביב בת ים חולמת בגדול, באתר וואלה, 22 באפריל 2021
↑  Bnei Sakhnin vs. Maccabi Tel Aviv - 22 August 2020 - Soccerway, int.soccerway.com
↑  ToI Staff, Agencies,'"`UNIQ--nowiki-00000015-QINU`"'Israel goalkeeper Daniel Peretz expected to sign for Germany’s Bayern Munich, www.timesofisrael.com'"`UNIQ--nowiki-00000015-QINU`"'(באנגלית אמריקאית)'"`UNIQ--templatestyles-00000016-QINU`"'
↑  FC Bayern sign Daniel Peretz באתר הרשמי של באיירן מינכן, 25 באוגוסט 2023 (באנגלית)'"`UNIQ--templatestyles-00000018-QINU`"'
↑  רשמי: דניאל פרץ הוצג בבאיירן מינכן, באתר ‏מאקו‏, 25 באוגוסט 2023
↑  פרגון מטוכל והכוכבים וסטורי גאה של קירל: הבכורה של דניאל פרץ, באתר וואלה, 27 בספטמבר 2023
↑  "יזכור": פרץ עלה עם כפפות מיוחדות לבכורה, באתר ערוץ הספורט, 12 במאי 2024
1 2  דניאל פרץ - נתוני השחקן בנבחרת, באתר ההתאחדות לכדורגל בישראל
↑  Hungary U21 vs. Israel U21 - 2 September 2021 - Soccerway, int.soccerway.com
↑  דורון בן דור, ‏פרץ זומן לנבחרת, נחמיאס בסגל למרות הביקורת, באתר ONE‏, 4 באוקטובר 2021
↑  מאלעד מדמון ועד עדי יונה: סגל ישראל לאולימפיאדה, באתר ערוץ הספורט, 2 ביולי 2024
↑  רוני שיינר,'"`UNIQ--nowiki-00000022-QINU`"'דניאל פרץ לא ישתתף באולימפיאדה: "לא פשוט", באתר אייס, 18 ביולי 2024
↑  נדב צנציפר,'"`UNIQ--nowiki-00000024-QINU`"'עומד בפרץ: דניאל פרץ מרשים במכבי ת"א, באתר ynet, 25 בספטמבר 2021
↑  גיל קנל, ‏הפך חלום למציאות: סיפור חייו של דניאל פרץ, באתר ONE‏, 25 באוגוסט 2023
↑  ענבל חייט,'"`UNIQ--nowiki-00000027-QINU`"'ישמור על ליבה? נועה קירל חובקת זוגיות חדשה עם השוער המצליח, באתר ישראל היום, 28 ביולי 2023
↑  בר זגה,'"`UNIQ--nowiki-00000029-QINU`"'הפתעה: נועה קירל ודניאל פרץ מאורסים, במדור "פנאי פלוס" באתר ynet‏
↑  תומר לוי, ‏הטענות לשיפוט וה"יורש" של דור פרץ: סיכום הניצחון של מכבי ת"א, באתר ערוץ הספורט, 12 בינואר 2022
Release Me 2

Release Me 2 הוא אלבום אוסף של הזמרת-יוצרת היהודייה-אמריקאית ברברה סטרייסנד. האלבום יצא לאור ב-6 באוגוסט 2021, על ידי חברות התקליטים קולומביה רקורדס ולגאסי רקורדינגס. מתוך האלבום יצא הסינגל; "I'd Want It to Be You", ביחד עם הזמר וילי נלסון, שיצא לאור ב-4 ביוני 2021. עותקי האלבום בגרסת טארגט יכללו רצועת בונוס: "When the Lovin 'Goes Out of the Lovin'", שנכתב על ידי ריצ'רד פרקר ובובי וויטסייד, שהוקלט במהלך הקלטות אלבום האולפן שלה Emotion משנת 1984.
האלבום עצמו מכיל רצועות נדירות שטרם פורסמו בעבר על ידי הזמרת. זהו אלבום המשך לאלבומה האוסף Release Me משנת 2012.
רקע והכרזה

ב-4 ביוני 2021, הודיעה סטרייסנד על תאריך צאת אלבום האוסף באתר הרשמי שלה. האוסף עצמו מכיל רצועות שהוקלטו בין השנים 1962–2020. באותו יום של הכרזת צאת האוסף יצא לאור הסינגל המוביל, "I'd Want It to Be You", ביחד עם הזמר וילי נלסון. ב-25 ביוני, יצא לאור השיר "Rainbow Connection" ביחד עם קרמיט הצפרדע. ב-1 ביולי, יצא לאור השיר "Sweet Forgiveness", לאחר שהושמע בשהשמעת בבכורה בתוכנית הבריטית "The Zoe Ball Breakfast Show".
רשימת רצועות

| Release Me 2> מס' | Release Me 2> שם | Release Me 2> משך | Release Me 2>  | Release Me 2>  | Release Me 2>  | Release Me 2>  | Release Me 2>  | Release Me 2>  | Release Me 2>  |
| --- | --- | --- | --- | --- | --- | --- | --- | --- | --- |
| 1. | Be Aware  | 3:40 |  |  |  |  |  |  |  |
| 2. | You Light Up My Life  | 3:38 |  |  |  |  |  |  |  |
| 3. | I'd Want It to Be You (ביחד עם וילי נלסון)   | 4:02 |  |  |  |  |  |  |  |
| 4. | Sweet Forgiveness  | 5:12 |  |  |  |  |  |  |  |
| 5. | Living Without You  | 2:05 |  |  |  |  |  |  |  |
| 6. | One Day (A Prayer)  | 3:06 |  |  |  |  |  |  |  |
| 7. | Rainbow Connection (ביחד עם קרמיט הצפרדע)   | 3:23 |  |  |  |  |  |  |  |
| 8. | Right as the Rain  | 3:00 |  |  |  |  |  |  |  |
| 9. | If Only You Were Mine (ביחד עם בארי גיב)   | 2:34 |  |  |  |  |  |  |  |
| 10. | Once You've Been in Love  | 3:16 |  |  |  |  |  |  |  |
| Release Me 2 — מהדורת טארגט (רצועות בונוס)> מס' | Release Me 2 — מהדורת טארגט (רצועות בונוס)> שם | Release Me 2 — מהדורת טארגט (רצועות בונוס)> משך | Release Me 2 — מהדורת טארגט (רצועות בונוס)>  | Release Me 2 — מהדורת טארגט (רצועות בונוס)>  | Release Me 2 — מהדורת טארגט (רצועות בונוס)>  | Release Me 2 — מהדורת טארגט (רצועות בונוס)>  | Release Me 2 — מהדורת טארגט (רצועות בונוס)>  | Release Me 2 — מהדורת טארגט (רצועות בונוס)>  | Release Me 2 — מהדורת טארגט (רצועות בונוס)>  |
| --- | --- | --- | --- | --- | --- | --- | --- | --- | --- |
| 11. | When the Lovin’ Goes Out of the Lovin  | 3:44 |  |  |  |  |  |  |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 6 באוגוסט 2021 | תקליט • תקליטור • הורדה דיגיטלית • סטרימינג • קלטת שמע | קולומביה • לגאסי |  |
הערות שוליים

1 2 3  Press Release, barbrastreisand (באנגלית)
↑  Blistein, Jon (4 ביוני 2021). "Barbra Streisand Teases Rarities Album with Willie Nelson Duet 'I'd Want It to Be You'". Rolling Stone. נבדק ב-6 ביוני 2021. {{cite web}}:  (עזרה)
↑  Mier, Tomás (4 ביוני 2021). "Barbra Streisand Duets with Willie Nelson on 'I'd Want It to Be You' as She Announces New Album". People. נבדק ב-6 ביוני 2021. {{cite web}}:  (עזרה)
1 2  Marchese, Joe (2 ביוני 2021). "Be Aware: Barbra Streisand Reopens the Vaults for "Release Me 2"". The Second Disc. נבדק ב-6 ביוני 2021. {{cite web}}:  (עזרה)
↑  Wild, Stephi (2 ביוני 2021). "Barbra Streisand Announces 'Release Me 2' Album of Previously Unreleased Tracks". Broadway World. נבדק ב-6 ביוני 2021. {{cite web}}:  (עזרה)
↑  Barbra Streisand (6 באוגוסט 2021). "Release Me 2". Apple Music (US). נבדק ב-21 ביוני 2021. {{cite web}}:  (עזרה)
| ברברה סטרייסנד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Barbra Streisand Album • The Second Barbra Streisand Album • The Third Album • People • My Name Is Barbra • My Name Is Barbra, Two... • Color Me Barbra • Je m'appelle Barbra • Simply Streisand • A Christmas Album • What About Today? • Stoney End • Barbra Joan Streisand • Barbra Streisand...and Other Musical Instruments • The Way We Were • ButterFly • Lazy Afternoon • Classical Barbra • Superman • Songbird • Wet • Guilty • Emotion • The Broadway Album • Till I Loved You • Back to Broadway • Higher Ground • A Love Like Ours • Christmas Memories • The Movie Album • Guilty Pleasures • Love Is the Answer • What Matters Most • Partners • Encore: Movie Partners Sing Broadway • Walls |  |
| אלבומי הופעה | A Happening in Central Park • Live Concert at the Forum • One Voice • The Concert • Timeless • Live in Concert 2006 • Back to Brooklyn • The Music...The Mem'ries...The Magic! |  |
| אלבומי אוסף | Barbra Streisand's Greatest Hits • Barbra Streisand's Greatest Hits Volume 2 • Memories • A Collection: Greatest Hits...and More • Just for the Record... • The Essential Barbra Streisand • Duets • The Ultimate Collection • Release Me • The Classic Christmas Album • Release Me 2 |  |
| פסקולים | Funny Girl • Funny Girl • Hello, Dolly! • The Owl and the Pussycat • On a Clear Day You Can See Forever • The Way We Were • Funny Lady • A Star Is Born • The Main Event • Yentl • Nuts |  |
| וידאו וטלוויזיה | My Name Is Barbra • Timeless: Live in Concert • One Night Only: Barbra Streisand and Quartet at The Village Vanguard |  |
| סיבובי הופעות | Barbra Streisand in Concert • Timeless • Streisand • Barbra Live • Barbra: The Music, The Mem'ries, The Magic |  |
| סרטים שביימה | Yentl • The Prince of Tides • The Mirror Has Two Faces |  |
| ערכים קשורים | אפקט סטרייסנד • אליוט גולד (בעל ראשון) • ג'יימס ברולין (בעל שני) |  |
| --- | --- |
בקרת זהויות :  MusicBrainz release group: 342bb366-9687-4623-8073-f2dd50c0b30a
פשוט מאוהבת

| --- | --- |

 בימוי:  בן יאנגר 
 הופק בידי:  ג'ניפר טוד   סוזאן טוד
 תסריט:  בן יאנגר 
 עריכה:  קריסטינה בודן 
 שחקנים ראשיים:  אומה תורמן   מריל סטריפ  בריאן גרינברג
 מוזיקה:  ריין שור 
 צילום:  ויליאם רקסר 
 מדינה:  ארצות הברית 
 חברת הפקה:  רלטיביטי מדיה 
 חברה מפיצה:  Universal Pictures
 שיטת הפצה:  וידאו על פי דרישה 
 הקרנת בכורה:  21 בספטמבר 2005
 משך הקרנה:  105 דק' 
 שפת הסרט:  אנגלית 
 סוגה:  קומדיה רומנטית, דרמה קומית, קומדיית מידות 
 מקום התרחשות:  ניו יורק 
 תקציב:  22,000,000‏$
 הכנסות:  67,937,494‏$
 הכנסות באתר מוג'ו:   prime
 www.primemovie.net
 דף הסרט ב־IMDb
 
פשוט מאוהבת (באנגלית: Prime) הוא סרט קולנוע אמריקאי מסוגת קומדיה רומנטית שיצא לאקרנים בשנת 2005. את הסרט ביים וכתב בן יאנגר ("חדר לחץ", 2000), וכיכבו בו מריל סטריפ, אומה תורמן ובריאן גרינברג.
עלילת הסרט מתרחשת בניו יורק ומספרת את סיפור אהבתם של אישה גרושה בת 37 (אומה תורמן) ובחור צעיר ורווק בן 23 (בריאן גרינברג), העלילה מסתבכת כאשר מתברר כי הפסיכולוגית של האישה (מריל סטריפ) היא אמו של הבחור הצעיר.
עלילה

רפאלה "רפי" היא אשת קריירה בת 37 ממנהטן שהתגרשה לאחרונה, ונהיית מעורבת בקשר רומנטי עם דייוויד, צייר מוכשר בן 23 מאפר וסט סייד. 'רפי' חולקת את כל סודותיה עם הפסיכולוגית שלה ליסה, ומה שלא ידוע לרפי, שליסה היא אמו של דייוויד. ליסה תומכת במערכת היחסים של 'רפי' עם גבר צעיר לפני שהיא מגלה מי הוא, מוצאת את הקשר ומוצאת את עצמה לא רק מתמודדת עם הדילמה האתית והמוסרית של ייעוץ לחברתו של הבן שלה, אלא גם את מה שהיא מרגישה באמת בנוגע לזוגיות של רפי, עכשיו שהיא יודעת שבנה מעורב. ליסה מתייעצת עם הפסיכולוג שלה עצמה, והם יוצאים במסקנה שזה לטובת שתיהן, ליסה ורפי, כי ליסה תמשיך בטיפול כל עוד הקשר נשאר בגדר "סטוץ" כפי שהוא היה בהתחלה.
עם זאת, ליסה מבינה במהרה כי הקשר ביניהם רציני, ומגלה לבסוף לרפי שהיא אמו של דייוויד. כשהיא מרגישה נבוכה ונבגדת, רפי מפסיקה את הטיפול שלה עם ליסה. לאחר זמן מה, השוני וההבדלים בין רפי ודייוויד גורמים לבעיות ביניהם, והם נפרדים. לאחר מספר שבועות, דייוויד יוצא לבלות בלילה בעיר עם חברו הטוב מוריס; דייוויד משתכר ובסופו של דבר שוכב עם סו, חברתה של רפי מהעבודה. מאוחר יותר באותו היום, לאחר שנתקלו זה בזה בסופרמרקט,  דייוויד ורפי מתחילים להתראות שוב. הם גם מנסים לחזק את הקשר בכך שהם הולכים לארוחת ערב בליל שבת אצל משפחתו של דייוויד. המשבר בין רפי וליסה מתגבר, אם כי רפי מעלה את האפשרות שלה ושל דייוויד להביא ילדים לעולם, לזה ליסה מגיבה בתוקף. כמה ימים לאחר מכן, רפי מגלה שדייוויד שכב עם סו, ודייוויד ורפי רבים. לאחר פסק זמן קצר, דייוויד מבקש את עזרתה של ליסה גם כאמו וגם כפסיכולוגית. היא מייעצת לו לעשות את כל מה שהוא יכול כדי לשמור על הקשר, מכיוון שרפי היא היחידה שהצליחה לקבל את הקריירה של דייוויד כאמן. דייוויד חוזר לרפי להתנצל ולהציע לה להביא ילד כי זה מה שהיא הכי רוצה. רפי מבינה עד כמה חזקה האהבה של דייוויד חייבת להיות כדי להקריב הקרבה כזו. איכשהו, שניהם מבינים שאהבה אינה מספיקה כדי להמשיך במערכת יחסים שכזו, והם נפרדים.
שנה לאחר מכן נראים דייוויד ומוריס עוזבים את המסעדה בה הוא ורפי הכירו לראשונה. כשהוא חוזר להביא את הכובע ששכח במסעדה, דייוויד מבחין ברפי אבל היא לא רואה אותו; הוא לוקח את הכובע, ממהר לצאת מהדלת ומתחבא. הוא מפשיר מעט את חלון הראווה כדי להתבונן בה, והיא מסתובבת ומבחינה בו. הם חולקים חיוך לפני שהם נפרדים.
צוות השחקנים

מריל סטריפ – ליסה מצגר בלומברג
אומה תורמן – רפאלה "רפי" גארדט
בריאן גרינברג – דייוויד בלומברג
ג'ון אברהמס – מוריס
זאק אורת' – רנדל
אנני פארסי – קתרין
אוברי דולר – מישל
ג'רי אדלר – סאם
דוריס בלאק – בלאנץ'
ג'ון רוטמן – ג'ק בלומברג
מדהור ג'אפרי – ריטה
הפקה

את תפקידה של רפי הייתה אמורה לגלם במקור סנדרה בולוק. בולוק החלה חזרות עם יאנגר וגרינברג, אך פרשה אחרי משך זמן קצר לפני תחילת הצילומים, מכיוון שהיא רצתה שינויים גדולים בתסריט, ויאנגר לא היה מוכן לשנות את התסריט.
בית הכט

| --- | --- |

 מידע כללי
 סוג:  מרכז תרבות 
 על שם:  ראובן הכט 
 מיקום:  חיפה 
 מדינה:  ישראל 
 הקמה ובנייה
 תקופת הבנייה:  ?–1893
 תאריך פתיחה רשמי:  1893 
 סגנון אדריכלי:  אדריכלות טמפלרית 
 
 קואורדינטות:  32°48′12″N 34°59′05″E﻿ / ﻿32.80331944°N 34.98470556°E﻿ / 32.80331944; 34.98470556
  (למפת חיפה מוגדלת) בית הכט(למפת חיפה רגילה) בית הכט(למפת הגליל המערבי רגילה) בית הכט(למפת הגליל המערבי מוגדלת) בית הכט
 
בית תרבות ואמנות ע"ש ראובן ואדית הכט (לשעבר "בית רוטשילד") הוא מבנה המשמש כמרכז תרבות ואמנות במרכז הכרמל שבעיר חיפה. הבית ממוקם בשדרות הנשיא 142, במתחם מרכז רפפורט, הכולל גם את אודיטוריום חיפה וסינמטק חיפה.
היסטוריה

הבניין נבנה בסגנון טמפלרי ב-1893 על ידי משפחת פרוס מגרמניה, בשכונת הטמפלרים כרמלהיים. הוא שימש תחילה כבית מלון שהיווה תוספת לבית המלון של פרוס במושבה הגרמנית בחיפה. ב-1904 נמכר הבניין לכומר מרטין שניידר, שהפך אותו לאכסניה למסיונרים. ב-1908 הוא נמכר למיסיונרית אנגליה מנצרת, פרנסיס ניוטון. ניוטון הסתכסכה עם שכניה היהודים, ולבסוף עזבה את הארץ ב-1938 והבריטים אסרו עליה לחזור בעקבות פרסום שכתבה נגד הציונות. ביולי 1920 התאכסן המלך פייסל לתקופה קצרה מאוד בבית, אחרי תבוסתו בקרב מייסלון. פייסל הגיע לשם עם תריסר עוזרים, 25 נשים, 175 שומרי ראש, שתי מכוניות, 25 סוסים ומטען במשקל 4 טונות.
ב-1948 נרכש הבית על ידי ג'יימס דה רוטשילד, והוא שיכן בו את משרדי חברת ההתיישבות היהודית שלו פיק"א. במהלך מלחמת העצמאות שוכנו בבית משפחות מקיבוץ אילון שפונו לחיפה במהלך הקרבות.
ב-1959 העבירה משפחת רוטשילד את הבית לרשות עיריית חיפה. מאז נודע הבית בשם "בית רוטשילד", ושימש כמרכז קהילתי לתושבי חיפה, בו הוצעו מגוון חוגי תרבות ואמנות. בשנות ה-60 הוספו לבניין אולם ודוכן קופות (ובכך נפגם, מעט, המבנה הטמפלרי). פרופ' יעקב מלכין היה המנהל הראשון של בית רוטשילד וסגנו היה מיכאל קשטן, המנהל השני היה שמעון גפן.
בשנות ה-90 עלה הצורך לשפץ את בית רוטשילד, ועיריית חיפה חיפשה מקורות מימון, לאחר שלא הוצע מימון ממשפחת רוטשילד. במקביל, הועבר לרשות העירייה "בית הכט" המקורי הממוקם ברחוב היובל 3 בשכונת הכרמל הצרפתי - ביתם של ראובן הכט ורעייתו אדית, שנפטרו בשנות ה-90. העירייה התקשתה לתחזק את הבית, והציעה לקרן הכט למכור את בית הכט לאדם פרטי, ובכספי המכירה לשפץ את בית רוטשילד במרכז הכרמל. בשנת 2001 החל פרויקט שיפוץ ושימור הבית, במימון קרן הכט, הקרן לחיפה ועיריית חיפה. ב-2002 נחנך הבניין, ובהסכמת משפחת רוטשילד, הוסב שמו ל"בית הכט", ע"ש ראובן ואדית הכט.
בשנת 2005 הוקם "תיאטרון הסטודיו" בקומה העליונה של הבית, ובו מתקיימות הצגות מוזמנות של יוצרים מכל הארץ, הצגות מקוריות של אמנים מקומיים שהקימו אותו, הצגות של תיאטרון הטכניון ועוד.
בעשור השני של המאה ה-21 משמש המבנה כמרכז תרבות ואמנות, ומתקיימים בו תערוכות, קונצרטים, הרצאות, חוגים וסדנאות.
היסטוריה > מרתף 10

בתחילת שנות ה-70 יזם הרב ברנרד הוך, מנהלו של ארגון "בית הלל" ודיקן הסטודנטים באוניברסיטת חיפה, את הקמתו של מועדון סטודנטים בסגנון "בית תה" במרתף בית הכט.
המועדון (אם כי בשנת 2000 עבר לרחוב ירושלים בהדר עקב הפסקת התמיכה מצד בית הלל), הפך לאבן שואבת לסטודנטים, בייחוד בערבי שבת, בהם ניגן ד"ר אורי אייזנצוויג על הפסנתר גרסאות משלו לשירים מוכרים.
ליד המועדון, על המדשאה, פרחה בשנות ה-70 וה-80 קבוצת צעירים, אנשי שמאל ברובם, שהפכו את המקום למועדון ויכוחים, תוך התחמקות מתמדת מאנשי מפלג הסמים.
הערות שוליים

↑  מפה משנות העשרים של המאה העשרים עם ציון Hotel Pross (צפיה בסריקת המפה מבנין הספרייה), באתר הספרייה הלאומית, אוסף אמנון דור
↑  תום שגב, ימי הכלניות : ארץ ישראל בתקופת המנדט, הוצאת כתר, עמ' 104
↑   פרופ' אמציה ברעם בהרצאה על קשרי חיפה ועירק במבט היסטורי וגיאופוליטי., סרטון  באתר יוטיוב (אורך: 1:03:59)
K.S.P

| --- | --- |

 נתונים כלליים
 סוג:  חברה פרטית
 מייסדים:  זאב סורקין, יעקב פרילוק, עודד קורן
 תקופת הפעילות:  1994–הווה (כ־31 שנים)
 משרד ראשי:  רחוב קרן היסוד 3, חיפה, ישראל
 בעלות:  זאב סורקין, יעקב פרילוק
 מוצרים עיקריים:  מחשבים   מכשירים אלקטרונים   ציוד היקפי   קונסולת משחקים   טלפונים סלולרים   בשמים
 מנכ"ל:  זאב סורקין, יעקב פרילוק
  
 ksp.co.il
 
K.S.P היא רשת חנויות ישראלית, המונה, נכון לשנת 2025 62 סניפים. בתחילת דרכה מכרה החברה ציוד מחשבים, אולם היום מוכרת הרשת מוצרי צריכה נוספים, וחולשת על קטגוריות צריכה רבות.
היסטוריה

הרשת נוסדה ב-13 בנובמבר 1994 על ידי השותפים זאב סורקין, יעקב פרילוק ועודד קורן שפתחו את החנות הראשונה בדירת חדר בחיפה (מקור השם KSP נעוץ בשמות משפחתיהם של שלושת מייסדי הרשת, קורן, סורקין ופרילוק), כאשר הם החלו בתור חנות מחשבים המייבאת רכיבי מחשבים לישראל. מאוחר יותר פרש עודד קורן מהשותפות.
בהמשך החלו להרכיב ולמכור מחשבים בעצמם, ולאחר מכן אף למכור ציוד היקפי למחשבים. ב-2010 החלה החברה להתרחב לתחומים נוספים, שאינם קשורים למחשבים.
בשנת 2018 רכשה החברה מרכז הפצה בטירת הכרמל, שהוא מבנה בן 14,000 מ"ר בסכום של 50 מיליון שקל על מנת להתרחב במכירות האינטרנטיות, שהחליף מרכז לוגיסטי קטן בהרבה שהיה בבעלותה לפני כן.
בזמן מגפת הקורונה העולמית שפרצה ב-2020 האתר הפך לפופולרי במיוחד והגדיל מכירותיו, עקב האפשרות לשלח ללקוחותיה את המוצרים, בשעה שהייבוא כמעט נסגר לחלוטין, והיו קשיים גדולים בייבוא חבילות מאתרים מחוץ לישראל.
הצמיחה של הרשת הביאה את בני המשפחה של המייסדים לעבוד בחברה, כך שאת הפיתוח העסקי והשיווק בחברה מוביל חתנו של פרילוק, בנו של סורקין - אחראי על הפיתוח הטכנולוגי וביתו של פרילוק הינה עורכת דין במחלקה המשפטית של החברה.
ב-2025 פורסם כי חברת הגמל של בית ההשקעות אלטשולר שחם במגעים לרכישת כ-10 עד 15% ממנייותיהם של הבעלים פרילוק וסורקין, ובנוסף החברות מגדל, כלל ומור עשויים לרכוש 10% נוספים לפי שווי של כ-2.3 מיליארד שקל, וכך האקזיט של פרילוק וסורקין צפוי להיות כחצי מיליארד שקל.
הרשת כיום

כיום בנוסף למחשבים וציוד היקפי, מוכרת הרשת מכשירים אלקטרוניים, כגון נגני MP3, מצלמות דיגיטליות, קונסולות משחקים וכדומה, וכן מוצרי חשמל כגון טלוויזיה, מכונות כביסה, מקררים ואף לגו, בשמים, ביגוד ספורט, שעונים ומוצרים לבית ולגן.
במהלך השנים הוקמו סניפים נוספים והרשת התרחבה ברחבי ישראל, ונכון לשנת 2025, מונה הרשת 62 סניפים - 5 מתוכם הם סניפים ללא מע"מ שממוקמים באילת.
בחלק מהסניפים יש מעבדות מחשבים, שם ניתנים שירותי תיקונים.
הערות שוליים

↑  אורנה יפת,'"`UNIQ--nowiki-00000001-QINU`"'KSP משקיעה 50 מיליון שקל במכירות המקוונות, באתר כלכליסט, 7 בנובמבר 2018
↑  גולן חזני,'"`UNIQ--nowiki-00000003-QINU`"'אלטשולר שחם יוביל את רכישת 25%-20% מ־KSP לפי שווי של 2.3 מיליארד שקל, באתר כלכליסט, 5 בפברואר 2025
↑  מירב קריסטל,'"`UNIQ--nowiki-00000005-QINU`"'מחכים לאמזון: ACE מוכרת במשאית נודדת, KSP כבר לא מציעה רק סלולר ומחשבים, באתר ynet, 7 בדצמבר 2018
מישל טרכטנברג

| --- | --- |
טרכטנברג, 2018
טרכטנברג, 2018
 לידה:  11 באוקטובר 1985 ניו יורק, ניו יורק, ארצות הברית 
 פטירה:  26 בפברואר 2025 (בגיל 39) ניו יורק, ארצות הברית 
 שם לידה:  Michelle Christine Trachtenberg 
 מדינה:  ארצות הברית 
 תקופת הפעילות:  1988–2025 (כ־37 שנים)
 עיסוק:  שחקנית, מנחה
 מקום לימודים:  תיכון נוטר דאם 
 פרסים והוקרה:  פרס האומן הצעיר לשחקנית הראשית הצעירה הטובה ביותר בסרט (1997) 
 פרופיל ב-IMDb
 
מישל טרכטנברג (באנגלית: Michelle Trachtenberg;‏ 11 באוקטובר 1985 – 26 בפברואר 2025) הייתה שחקנית קולנוע וטלוויזיה, מנחה ודוגמנית יהודייה-אמריקאית. היא נודעה בעיקר בגילום דמותה של דון סאמרס בסדרה "באפי ציידת הערפדים", בתור ג'ניפר בסרט "יורוטריפ" ובתור ג'ורג'ינה ספארקס בסדרה "אחת שיודעת".
ביוגרפיה

טרכטנברג נולדה וגדלה בניו יורק שבארצות הברית, כצעירה מבין שתי בנותיהם של לאנה, מנהלת בנק, ושל מייקל טרכטנברג, מהנדס סיבים אופטיים. אמה, מהגרת יהודייה מרוסיה, ואילו אביה, מהגר יהודי-גרמני. טרכטנברג חגגה את חנוכה וחג המולד יחד. הסבים שלה התגוררו בישראל. היא התחנכה בתיכון קתולי כי, לדבריה, שכר הלימוד היה זול יותר מזה של בתי הספר היהודים. היא גדלה עם אחותה הגדולה, איירין, בשכונת שיפסהד ביי, ברוקלין, והתחנכה בחטיבת ביניים באקדמיה לאמנויות ולמדעים. מאוחר יותר, התחנכה בבית הספר התיכון נוטרדאם בשרמן אוקס, לוס אנג'לס, קליפורניה.
בנוסף לאנגלית, הייתה דוברת רוסית.
קריירה

הופעתה הראשונה הייתה בשנת 1988 בפרסומת לנוזל כביסה. מאז, היא הופיעה ביותר ממאה פרסומות.
את אחד מתפקידיה הראשונים, היא קיבלה בשנת 1993 בסדרה "כל ילדיי". לאחר מכן גילמה את דמותה של נונה פ' מקלנברג בסדרה "ההרפתקאות של פיט ופיט" ששודרה בין השנים 1994–1996. טרכטנברג שיחקה בסדרה "מיגו". על תפקידה זה זכתה בפרס האמן הצעיר. באותה תקופה, היא גילמה גם את לילי מונטוגמרי בסדרה "כל ילדיי", שם שיחקה לראשונה לצד שרה מישל גלר, שהייתה לאחר מכן שותפתה לסדרה באפי ציידת הערפדים.
הקריירה הקולנועית של טרכטנברג החלה בשנת 1996 בתפקיד הראשי בסרט "הרייט המרגלת". בשנת 1999 שיחקה טרכטנברג בסרט "המפקח גאדג'ט".
פריצתה הגדולה הייתה בקיץ של שנת 2000, כשגילמה את דון סאמרס בסדרה "באפי ציידת הערפדים", הדמות של אחותה הצעירה של באפי, אותה שיחקה שרה מישל גלר. היא הצטרפה לסדרה בעונתה החמישית ונשארה עד עונתה השביעית והאחרונה ב-2003. בשנת 2004 שיחקה בסרט "יורוטריפ", שזכה להצלחה יחסית. בשנת 2005 שיחקה בסרט "נסיכת הקרח", ובשנת 2006 בסרט האימה "חג מולד שחור".
כמו כן, היא גילמה את דמותה של סלסטה בסדרת הדרמה "עמוק באדמה" ששודרה ברשת האמריקאית HBO.
החל משנת 2008 שיחקה טרכטנברג בסדרה האמריקאית "אחת שיודעת" בתפקיד ג'ורג'ינה ספארקס. באותה שנה, שיחקה טרכטנברג בסרט "שוב בן 17".
בשנת 2013, השתתפה בפרק בסדרה "מחשבות פליליות", ובסדרה "סליפי הולו".
בשנת 2021 הביעה תמיכה בכריזמה קרפנטר, שחקנית מ"באפי ציידת הערפדים", אשר האשימה את היוצר ג'וס וידון בהתנהגות בלתי הולמת. היא פרסמה פוסט במדיה החברתית שבו ציינה כי כשהייתה נערה, נקבעה הנחיה שאסור לווידון להיות לבד איתה בחדר. ווידון הכחיש את ההאשמות.
בשנת 2022 חזרה להופעת אורח בסדרת ההמשך של "אחת שיודעת" ב-HBO Max.
מותה

טרכטנברג נפטרה ב-26 בפברואר 2025, בגיל 39. היא נמצאה מחוסרת הכרה ולא מגיבה בדירתה במנהטן. נודע שסמוך למותה היא עברה השתלת כבד, וכנראה סבלה מסיבוכים. משפחתה סירבה לבצע נתיחה שלאחר המוות מסיבות דתיות, ולא היה אפשר לחייב נתיחה כזו, מאחר שלפי המשטרה לא נמצא חשד לפלילים. לפיכך, סיבת המוות לא נקבעה באופן רשמי.
פילמוגרפיה > קולנוע וסרטים

| שנה | סרט | תפקיד | הערות |
| --- | --- | --- | --- |
| 1995 | Melissa | לינה |  |
| 1996 | הרייט המרגלת | הרייט מ. ואלש |  |
| 1998 | Richie Rich's Christmas Wish | גלוריה |  |
| 1999 | המפקח גאדג'ט | פני בראון |  |
| 1999 | Can't Be Heaven | ג'ולי |  |
| 2004 | יורוטריפ | ג'ניפר |  |
| 2004 | עור מסתורי | וונדי פטרסון |  |
| 2005 | נסיכת הקרח | קייסי קרלייל |  |
| 2006 | Beautiful Ohio | סנדרה |  |
| 2006 | חג מולד שחור | מליסה קיט |  |
| 2008 | רומח הדרקון - דרקונים של דמדומי הסתיו | טיקה וויילן | דיבוב |
| 2009 | Against the Current | סוזן |  |
| 2009 | שוב בן 17 | מגי אוד'ונל |  |
| 2010 | שוטרים על הפנים | אווה מונרו |  |
| 2011 | קחי אותי הלילה | אשלי |  |
| 2013 | Sexy Evil Genius | מירנדה |  |
| 2014 | הכתבנית | אליס |  |
פילמוגרפיה > טלוויזיה וסדרות

| שנה | סדרה | תפקיד | הערות |
| --- | --- | --- | --- |
| 1991 | חוק וסדר | דינה דריסקול | פרק: "God Bless the Child" |
| 1993 | Clarissa Explains It All | אלסי סופרסטיין | פרק: "Babysitting" |
| 1993–1996 | כל ילדיי | לילי בנטון מונטגומרי | 2 פרקים |
| 1994–1996 | הרפתקאות פיט ופיט | נורה מקלנברג | 14 פרקים |
| 1996 | עולמו של דייב | אנג'לה | פרק: "Solitaire" |
| 1996 | Space Cases | מתחנית | פרק: "All You Can Eaty" |
| 1996 | Christmas in My Hometown | נואל מרפי | סרט טלוויזיה של CBS |
| 1997 | מיגו | מגי פארקר | תפקיד ראשי; 13 פרקים |
| 1998 | הרמזים של בלו | עצמה | פרק: "Blue's Birthday" |
| 1998 | Reading Rainbow | עצמה | פרק: "Math Curse" |
| 1998 | Guys Like Us | קייטי | פרק: "Maestro's First Crush" |
| 1998–1999 | Figure It Out | חברת פאנל | שעשועון בערוץ ניקלודיאון; 12 פרקים |
| 2000 | A Father's Choice | קלי מק'ליין | סרט טלוויזיה של CBS |
| 2000–2003 | באפי ציידת הערפדים | דון סאמרס (אנ') | תפקיד ראשי (עונות 5–7); 66 פרקים |
| 2001–2003 | Truth or Scare | מנחה | תוכנית ילדים בערוץ Discovery Family‏; 20‏ פרקים |
| 2004 | עמוק באדמה | סלסטה | 4 פרקים |
| 2005 | The Dive from Clausen's Pier | קארי ביל | סרט טלוויזיה של Lifetime |
| 2006 | האוס | מלינדה | פרק: "Safe" |
| 2006 | חוק וסדר: כוונה פלילית | ליסה ויילו טיילר | פרק: "Weeping Willow" |
| 2006–2018 | רובוט צ'יקן | דמויות שונות | דיבוב; 6 פרקים |
| 2008 | The Circuit | קיילי שיינס | סרט טלוויזיה של Freeform |
| 2008–2012 | אחת שיודעת | ג'ורג'ינה ספארקס (אנ') | תפקיד חוזר (עונות 1–6); 28 פרקים |
| 2009 | צוות גיבורי העל | ולקיריה | דיבוב; 2 פרקים |
| 2009–2010 | מרסי | קלואי פיין | תפקיד ראשי; 22 פרקים |
| 2011 | אהבה נושכת | ג'ודי | 3 פרקים |
| 2011 | העשב של השכן | אמה קארלין | 5 פרקים |
| 2013 | מחשבות פליליות | דיאן טרנר | פרק: "Zugzwang" |
| 2013 | Killing Kennedy | מרינה אוזוולד פורטר (אנ') | סרט טלוויזיה של נשיונל ג'יאוגרפיק |
| 2013 | NCIS: לוס אנג'לס | לילי לוקהארט | פרק: "Merry Evasion" |
| 2015 | סליפי הולו | אביגייל אדמס | פרק: "Pittura Infamante" |
| 2015 | סופרמנשן | דם הירח | דיבוב; פרק: "A Midsummer Night's Ream" |
| 2015 | The Christmas Gift | מייגן | סרט טלוויזיה של Lifetime |
| 2015 | היועצת (אנ') | אנה | סדרת רשת; 6 פרקים גם מפיקה בפועל |
| 2016 | Sister Cities | דאלאס בקסטר | סרט טלוויזיה של Lifetime |
| 2018 | Human Kind Of | ג'ודי ריילי | דיבוב; 21 פרקים |
| 2021 | Meet, Marry, Murder | מנחה | 26 פרקים |
| 2022 | אחת שיודעת | ג'ורג'ינה ספארקס (אנ') | 2 פרקים |